als_Latn dik_Latn sag_Latn
Këngëtarja e njohur nga Kosova Adelina Ismaili, e cila njihet për afërsinë me LDK dhe ish-presidentin historic Ibrahim Rugova ka patur një mesazh për këtë parti.
Këngëtarja ka kërkuar reforma urgjent në këtë parti ku t’i jepet më shumë të drejtë gruas ose këtë parti do ta fusim në kornizë dhe do ta vendosim në mur për ta ruajtu si kujtim
Sipas Adelinë LDK duhet të ruajë frymën Rugoviane sepse ai jepte zgjidhje.
REAGIMI I PLOTË:
“Po m’duket jam e vetmja që mendoj se LDK ka marr më shumë vota sesa meriton. Bëj pjesë në ata njerëz që jemi peng i dashnisë për Rugovën, viktimë e shpresës që LDK një ditë do të kthehet në rrënjë. Dhe viktimë e gënjeshtrave. Besa edhe viktimë e partive tjera që kanë një xhelozi patologjike, gati personale me njerëz që guxojnë ta ruajnë idealin rugovian. Jam shumë e lumtur që elektorati ndeshkoi “orakujt” e LDK-së. Kjo parti duhet të ndryshojë thelbësisht, ose e fusim në kornizë dhe e ruajmë në mur si kujtim. Ndryshimi le të fillojë me lista, t’cilat dukej sikur janë kthyer mbrapsht. Ndryshimi duhet të bëhet me hapjen e sinqertë ndaj ideve të reja, e jo për sy e faqe. Ndryshim duhet të këtë edhe për rolin e gruas në LDK, të mos vazhdojë të trajtohet si pulë e pjekur e darkave të gjata. LDK duhet të kuptojë që Ibrahim Rugova dhuronte zgjidhje për popullin, e jo për një ose dy poste. Reforma. Urgjent…” (B.H/Shuplaka)
als_Latn als_Latn als_Latn als_Latn als_Latn